Orry-Kelly

Orry George Kelly (født 31. desember 1897, død 27. februar 1964), bedre kjent som Orry-Kelly, var en australsk kostymedesigner i Hollywood. Han vant tre Oscar for beste kostymedesign, for En amerikaner i Paris, (1951) Les Girls (1957) og Noen har det hett (1959). I tillegg var han nominert for Gypsy – Stripteasedronningen (1962).


== Biografi ==
Han ble født i Kiama i New South Wales i Australia, og var kjent som Jack Kelly. Moren hans, som var opptatt av hagearbeid, hentet navnet Orry fra en østerriksk blomst. Faren hans, William Kelly, hadde blitt født på Isle of Man og jobbet som herreskredder i Kiama. Kelly studerte kunst i Sydney, gikk i lære som skredder og arrangerte utstillinger i butikkvinduer.
Han reiste til New York i 1921 for å satse på en skuespillerkarriere. Der delte han leilighet med Charlie Spangles og Cary Grant. Kelly malte veggmalerier på en nattklubb, noe som etterhvert førte til at han fikk arbeid hos Fox Film Corporation sin avdeling på østkysten. I tillegg designet han kostymer og kulisser for Shubert-revyene og George White's Scandals på Broadway.I 1932 flyttet Kelly til Hollywood, der han arbeidet for alle de store filmselskapene; Warner Bros., Universal Pictures, RKO Pictures, 20th Century Fox og Metro-Goldwyn-Mayer. Han designet for en rekke av de mest kjente skuespillerinnene, inkludert Bette Davis, Kay Francis, Olivia de Havilland, Katharine Hepburn, Dolores del Río,  Ava Gardner, Ann Sheridan, Barbara Stanwyck og Merle Oberon.
Kelly var kostymedesigner i en rekke kjente filmer, blant annet 42de gate (1933), Malteserfalken (1941), Casablanca (1942), Arsenikk og gamle kniplinger (1944), Harvey (1950), Oklahoma! (1955), Min fantastiske tante Mamie (1958) og Noen har det hett (1959). Han vant tre Oscar for beste kostymedesign, for En amerikaner i Paris, (1951) Les Girls (1957) og Noen har det hett (1959). I tillegg var han nominert for Gypsy – Stripteasedronningen (1962).
Under andre verdenskrig skrev Kelly spalten «Hollywood Fashion Parade» for International News Service, som ble eid av William Randolph Hearst.
Kelly døde av leverkreft i februar 1964. Han ble gravlagt på Forest Lawn Memorial Park i Hollywood Hills i California. Blant kistebærerne var Cary Grant, Tony Curtis, Billy Wilder og George Cukor. Minnetalen ble lest av Jack L. Warner. Kellys Oscar-statuetter gikk til Warners kone, Ann.
I 2000 ble han posthumt innlemmet i Costume Designers Guilds Hall of Fame.


== Filmografi (utvalg) ==


== Priser og nominasjoner ==


== Referanser ==


== Litteratur ==
Leese, Elizabeth (2012). Costume Design in the Movies: An Illustrated Guide to the Work of 157 Great Designers. Courier Dover Publications. ISBN 978-0486134291. 
Mann, William J. (2001). Behind the Screen: How Gays and Lesbians Shaped Hollywood, 1910-1969. Viking Press. ISBN 0-14-200114-7. 
Maslon, Laurence (2009). Some Like It Hot: The Official 50th Anniversary Companion. Collins Design. ISBN 978-0061761232. 


== Eksterne lenker ==
(en) Orry-Kelly på Internet Movie Database 
(sv) Orry-Kelly i Svensk Filmdatabas 
(fr) Orry-Kelly på Allociné 
(en) Orry-Kelly på AllMovie 
(en) Orry-Kelly hos The Movie Database 
(en) Orry-Kelly hos Internet Broadway Database 
(en) Orry-Kelly hos Internet Broadway Database 
(en) Orry-Kelly hos Internet Broadway Database 
(en) Orry-Kelly på Internet Broadway Database
Artikkelen har ingen egenskaper for filmpersondatabaser i Wikidata